**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ԳՐԻԳՈՐՅԱՆ ՓՈՂՈՑ ԹԻՎ 2/2 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՆՊԱՏԱԿԱՅԻՆ, ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ԵՎ ԱՅԴ ՀՈՂԱՄԱՍԻ ՎՐԱ ԳՏՆՎՈՂ ՇԻՆՈՒԹՅՈՒՆՆԵՐԻ ԳՈՐԾԱՌԱԿԱՆ ՆՇԱՆԱԿՈՒԹՅՈՒՆՆԵՐԻ ՓՈՓՈԽՈՒԹՅԱՆ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29-րդ կետով, Հայաստանի Հանրապետության հողային օրենսգրքի 3-րդ հոդվածի 1-ին կետով, «Քաղաքաշինության մասին» Հայաստանի Հանրապետության օրենքի 14.3-րդ հոդվածի 5-րդ, 8-րդ և 9-րդ մասերի պահանջներով, համաձայն Հայաստանի Հանրապետության կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի, Հայաստանի Հանրապետության կառավարության 2002թ. փետրվարի 2-ի «Հայաստանի Հանրապետությունում շենքերի, շինությունների կամ դրանց մի հատվածի գործառական նշանակությունը փոփոխելու կարգը հաստատելու մասին» N 88 որոշմամբ հաստատված կարգի և հիմք ընդունելով Հայաստանի Հանրապետության վարչապետի 2009 թվականի դեկտեմբերի 22-ի «Հայաստանի Հանրապետության համայնքների (բնակավայրերի) քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողով ստեղծելու, հանձնաժողովի անհատական կազմը և գործունեության կարգը հաստատելու մասին» N 1064-Ա որոշմամբ ստեղծված միջգերատեսչական հանձնաժողովի դրական եզրակացությունը, Հայաստանի Հանրապետության կառավարության 2015 թվականի դեկտեմբերի 3-ի «Գույք նվիրաբերելու մասին» որոշումը՝ **Գյումրի համայնքի ավագանին որոշում է**.

1. Հայաստանի Հանրապետության Շիրակի մարզի Գյումրի քաղաքի Ս.Գրիգորյան փողոց N 2/2 գտնվող 0.3 (զրո ամբողջ երեք տասնորդական) հեկտար ընդհանուր մակերեսով հողամասի նպատակային և գործառնական նշանակությունը հատուկ նշանակության հողերի կատեգորիայից փոխադրել բնակավայրերի հողերի կատեգորիա:
2. Հայաստանի Հանրապետության Շիրակի մարզի Գյումրի քաղաքի Ս.Գրիգորյան փողոց N 2/2 հասցեով հողամասի վրա գտնվող 351.17 (երեք հարյուր հիսունմեկ ամբողջ տասնյոթ հարյուրերորդական) քառակուսի մետր մակերեսով պարետատան, 19.46 (տասնինը ամբողջ քառասունվեց հարյուրերորդական) քառակուսի մետր մակերեսով ավտոտնակի, 34.86 (երեսունչորս ամբողջ ութսունվեց հարյուրերորդական) քառակուսի մետր մակերեսով ավտոտնակի, 39.4 (երեսուինը ամբողջ չորս տասնորդական) քառակուսի մետր մակերեսով ավտոտնակի, 20.0 (քսան) քառակուսի մետր մակերեսով պարսպի գործառական նշանակությունները հասարակականից փոփոխել բնակելիի:
3. Սույն որոշման 1-ին և 2-րդ կետերում նշված փոփոխությունների հետ կապված գործառույթներն իրականացնել օրենքով սահմանված կարգով:
4. Սույն որոշման 1-ին և 2-րդ կետերում նշված փոփոխությունների վերաբերյալ Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեին և Հայաստանի Հանրապետության կառավարությանն առընթեր քաղաքաշինության պետական կոմիտեին ներկայացնել տեղեկատվություն` Հայաստանի Հանրապետության օրենսդրությամբ սահմանված կարգով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՄԱՆՈՒԿՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ԳՐԻԳՈՐՅԱՆ ՓՈՂՈՑ ԹԻՎ 2/2 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՆՊԱՏԱԿԱՅԻՆ, ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ԵՎ ԱՅԴ ՀՈՂԱՄԱՍԻ ՎՐԱ ԳՏՆՎՈՂ ՇԻՆՈՒԹՅՈՒՆՆԵՐԻ ԳՈՐԾԱՌԱԿԱՆ ՆՇԱՆԱԿՈՒԹՅՈՒՆՆԵՐԻ ՓՈՓՈԽՈՒԹՅԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության Շիրակի մարզի Գյումրի քաղաքի Ս.Գրիգորյան փողոց N 2/2 հասցեում գտնվող հողամասի նպատակային, գործառնական նշանակության և այդ հողամասի վրա գտնվող շինությունների գործառական նշանակությունների փոփոխության մասին» որոշման ընդունումը պայմանավորված է Հայաստանի Հանրապետության կառավարության 2015 թվականի դեկտեմբերի 3-ի «Գույք նվիրաբերելու մասին» N 1416-Ա որոշման կատարման անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ԳՐԻԳՈՐՅԱՆ ՓՈՂՈՑ ԹԻՎ 2/2 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՆՊԱՏԱԿԱՅԻՆ, ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ԵՎ ԱՅԴ ՀՈՂԱՄԱՍԻ ՎՐԱ ԳՏՆՎՈՂ ՇԻՆՈՒԹՅՈՒՆՆԵՐԻ ԳՈՐԾԱՌԱԿԱՆ ՆՇԱՆԱԿՈՒԹՅՈՒՆՆԵՐԻ ՓՈՓՈԽՈՒԹՅԱՆ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՅՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի քաղաքի Ս.Գրիգորյան փողոց N 2/2 հասցեում գտնվող հողամասի նպատակային, գործառնական նշանակության և այդ հողամասի վրա գտնվող շինությունների գործառական նշանակությունների փոփոխության մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ` ավելացումներ կամ նվազեցումներ, չեն նախատեսվում: