**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐՈՒ ՆԵՐՔԱՂԱՔԱՅԻՆ ԵՐԹՈՒՂԱՅԻՆ ՑԱՆՑԻ ԲԱՐԵԼԱՎՈՒՄ ԵՎ ԱՎՏՈԲՈՒՍՆԵՐԻ ՁԵՌՔԲԵՐՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի ներքաղաքային տրանսպորտային ցանցի բարելավման, թվով 37 (երեսունյոթ) միկրոավտոբուսները ավտոբուսներով փոխարինման նպատակով,ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 25-րդ կետով, Հայաստանի Հանրապետության կառավարության 2006 թվականի նոյեմբերի 16-ի թիվ 1708-Ն որոշման 1-ին կետի 2-րդ և 3-րդ ենթակետերով հաստատված կարգերի դրույթներով՝ **Գյումրի համայնքի ավագանին որոշում է.**

1. Տալ համաձայնություն Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված «Գյումրու ներքաղաքային երթուղային ցանցի բարելավում և ավտոբուսների ձեռքբերում» (այսուհետ՝ ծրագիր) սուբվենցիայի հայտին՝ համաձայն հավելվածի:
2. Սահմանել որ՝
3. ծրագրի արժեքը կազմում է *499.715.200 (չորս հարյուր իննսունինը միլիոն յոթ հարյուր տասնհինգ հազար երկու հարյուր)* Հայաստանի Հանրապետության դրամ, որից *249.857.600 (երկու հարյուր քառասունինը միլիոն ութ հարյուր հիսունյոթ հազար վեց հարյուր)* Հայաստանի Հանրապետության դրամ համաֆինանսավորման տեսքով ներդնում է համայնքը՝ Գյումրի համայնքի 2019 թվականի բյուջեի 4/5/1 գործառական դասակարգման (5121) «Տրանսպորտային սարքավորումներ» տնտեսագիտական դասակարգման հոդվածից,
4. ծրագրի իրականացման հետ առնչվող այլ փաստաթղթերի ստորագրումը, դրանցից բխող գործառույթների կազմակերպումն իրականացնում է Գյումրի համայնքի ղեկավարը:
5. Սույն որոշումն ուժի մեջ է մտնում ընդունմանը հաջորդող օրվանից:

**Ռ. ՍԱՆՈՅԱՆ**

**Վ. ՄԽԻԹԱՐՅԱՆ**

**Ռ. ԱՍԱՏՐՅԱՆ**

**Լ. ՋԻԼԱՎՅԱՆ**

**Ա. ՄԱՆՈՒԿՅԱՆ**

**Կ. ԲԱԴԱԼՅԱՆ**

Կատարող՝

Կ. Բադալյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐՈՒ ՆԵՐՔԱՂԱՔԱՅԻՆ ԵՐԹՈՒՂԱՅԻՆ ՑԱՆՑԻ ԲԱՐԵԼԱՎՈՒՄ ԵՎ ԱՎՏՈԲՈՒՍՆԵՐԻ ՁԵՌՔԲԵՐՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Գյումրի քաղաքի ներկայիս տրանսպորտային ցանցի վիճակը շատ անմխիթար է և կարելի է գնահատել անբավարար՝ շարժակազմերի ֆիզիկական մաշվածության և անհարմարավետության պատճառով:

Առաջնային խնդիր է դարձել Գյումրու ներքաղաքային տրանսպորտային ցանցի բարելավումը, որի լուծման հիմնական ուղղություններից մեկը՝ ֆիզիկապես մաշված միկրոավտոբուսների փոխարինումն է ավելի հարմարավետ՝ նոր ավտոբուսներով:

Ծրագրով ձեռք է բերվելու 37 ավտոբուս, որոնք փոխարինելու է Գյումրու ներքաղաքային տրանսպորտային ցանցի 37 միկրոավտոբուսների: Ծրագրի իրականացման արդյունքում տրանսպորտից օգտվելը կդառնա անհամեմատ հարմարավետ և էապես կբարելավվի Գյումրի քաղաքում հասարակական տրանսպորտից օգտվող քաղաքացիներին մատուցվող ծառայությունների որակը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐՈՒ ՆԵՐՔԱՂԱՔԱՅԻՆ ԵՐԹՈՒՂԱՅԻՆ ՑԱՆՑԻ ԲԱՐԵԼԱՎՈՒՄ ԵՎ ԱՎՏՈԲՈՒՍՆԵՐԻ ՁԵՌՔԲԵՐՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիա ստանալու և Հայաստանի Հանրապետության Շիրակի մարզի Գյումրի համայնքի «Գյումրու ներքաղաքային երթուղային ցանցի բարելավում և ավտոբուսների ձեռքբերում» սուբվենցիայի հայտին համաձայնություն տալու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: