**ՀԱՄԱԳՈՐԾԱԿՑՈՒԹՅԱՆ ՊԱՅՄԱՆԱԳԻՐ**

ք.Գյումրի, <<\_\_\_\_\_>> \_\_\_\_\_\_\_\_\_\_\_\_\_\_\_\_\_ 2019թ.

Գյումրի համայնքը, (այսուհետ՝ Կողմ 1), ի դեմս՝ ի դեմս համայնքի ղեկավար Սամվել Բալասանյանի և <<ՏՐԻՊԼ ՍԻ>> ՍՊԸ-ն

------------------------------------------------------------------------------------------------------- , այսուհետ՝ (այսուհետ՝ Կողմ 1), ի դեմս՝ գլխավոր տնօրեն Նորայր Յուրիկի

Դավթյանի, ով գործում է ընկերության կանոնադրության հիման վրա, մյուս կողմից,

***արձանագրելով***

* *Գյումրի համայնքի հասարակական տրանսպորտի աշխատանքի կազմակերպման գործընթացի բարելավման անհրաժեշտությունը,*
* *Գյումրի համայնքի համայնքային տրանսպորտային ենթակառուցվածքների զարգացման նպաստելու հարցում Կողմ 2-ի պատրաստակամությունը,*
* *Գյումրի համայնքի համայնքային տրանսպորտային ծանցի հասարակական տրանսպորտի կանգառների կառուցման հարցում համայնքի հետ համագործակցելու <<ՏՐԻՊԼ ՍԻ>> ՍՊԸ-ի ցանկությունն ու մտադրությունը,*

Կողմերը կնքեցին սույն պայմանագիրը հետևյալի մասին:

***Պայմանագրում օգտագործվող հիմնական հասկացությունները.***

* **Պայմանագիր՝** սույն պայմանագիրը, պայմանագրին կից հավելվածները, հետագայում նաև կողմերի միջև կնքված համաձայնագրերը,
* **Տարածք՝** ՀՀ Գյումրի համայնքի վարչական տարածք,
* **Կանգառ՝** Հավելված 1-ում նշված վայրերում գտնվող ներհամայնքային ու միջհամայնքային հասարակական տրանսպորտի(ավտոբուս, երթուղային տաքսի և այլն) երթուղիների հաջորդական կանգառման վայր՝ նախատեսված ուղևորների սպասարկման համար,
* **Նոր Կանգառ՝** սույն պայմանագրի թիվ 2 հավելվածում սահմանված էսքիզներին համապատասխան կառուցված թվով 70/յոթանասուն/ հատ Կանգառներ**,**
* **Նոր կանգառի սպասարկման հողատարածք՝** Հավելված 2-ում սահմանված էսքիզներին համապատասխան կառուցվող Կանգառների 4 կողմերը ընդգրկող 2-ական մետր երկարությամբ ոչնչով և ոչ մեկի իրավունքով չծանրաբեռնված Կողմ 1-ին պատկանող հողամաս,
* **Նոր կանգառի արժեք՝** 1 առանձին կանգառի կառուցման համար ծախսվող միջինացված գումար, որը Կողմերի կողմից անառարկելիորեն հիմք է ընդունվելու հետագայում պայմանագրի վաղաժամկետ լուծման դեպքում կատարվող հաշվարկների համար,
* **Կողմ 2-ի նախապատվության իրավունք՝** սույն պայմանագրի գործողության ընթացքում Տարածքում կառուցվելիք, սակայն Հավելված 1-ում չընդգրկված կանգառների տեղադրման աշխատանքների իրականացման առաջնային իրավունք սույն պայմանագրով նախատեսված պայմաններով,
* **Հավելված 1՝** սույն պայմանագրի անբաժանելի մասն հանդիսացող փաստաթուղթ, որն իր մեջ ներառում է վերակառուցման ենթակա Կանգառները,
* **Հավելված 2՝** սույն պայմանագրի անբաժանելի մասն հանդիսացող փաստաթուղթ, որն իր մեջ ներառում է վերակառուցման ենթակա Կանգառների էսքիզները,
* **Գովազդային տարածք՝** Նոր Կանգառներում Կողմ 2-ի կողմից օգտագործվող մակերես՝ նախատեսված արտաքին գովազդի ծառայությունների մատուցման համար,
* **Տեղեկատվական տարածք՝** Կողմ 2-ի կողմից Նոր կանգառում առանձնացված մակերես՝ նախատեսված Կողմ 1-ի կողմից սեփական միջոցներով բացառապես տեղեկատվական բնույթի նյութեր տեղադրելու համար,
* **Գովազդային գործունեություն՝** Նոր Կանգառներում Կողմ 2-ի կողմից Գովազդային տարածքների օգտագործմամբ ծառայությունների մատուցում, որից ստացված շահույթը ամբողջովին պատկանելու է Կողմ 2-ին,
* **Անհրաժեշտ թույլտվություններ՝** ՀՀ օրենսդրությամբ(ներառյալ Գյումրի համայնքի կողմից ընդունված իրավական ակտերը) սահմանված կարգով արտաքին գովազդի տեղադրման, ինչպես նաև Նոր կանգառների կառուցման թույլտվություններ՝ տրամադրված Կողմ 1-ի կողմից,
* **Պայմանագրով չնախատեսված արգելքներ՝** սույն պայմանագրի կնքումից հետո ՀՀ օրենսդրական(ներառյալ Գյումրի համայնքի կողմից ընդունված իրավական ակտերը) կարգավորումների փոփոխություն, որոնց կողմից սահմանված արգելքները կամ սահմանափակումները հանգեցնում է կամ կարող է հանգեցնել Կողմ 2-ի կողմից Գովազդային գործունեության ծավալման անհնարինության կամ ակնհայտ աննպատակահարմարության,

***1. Պայմանագրի առարկան***

1.1. Կողմ 1-ը Հավելված 1-ում նշված վայրերում գտնվող Կանգառները(ներառյալ կանգառի ծանրաբեռնված հողատարածքները, ինչպես նաև կանգառների հին կոնստրուկցիաները) հանձնում է Կողմ 2-ին, իսկ Կողմ 2-ը ստանձնում է պարտավորություն ապամոնտաժել Կանգառներում առկա կոնստրուկցիաները, դրանց փոխարեն կառուցել(տեղադրել) Նոր կանգառներ և ապահովել դրանց շահագործումը հասարակական տրանսպորտի երթուղիներից օգտվող ուղևորների սպասարկման համար և որպես փոխհատուցում իր կողմից կառուցված Նոր կանգառների տեղադրման ու շահագործման հետ կապված ծախսերի, ստանում է իրավունք Նոր կանգառներում արտաքին գովազդի տեղադրման ծառայությունների մատուցման սույն պայմանագրի գործողության ողջ ընթացքում:

1.2. Կողմերը սահմանում են, որ թվով 70/յոթանասուն/ հատ Նոր կանգառների սպասարկման հողատարածքները պատկանում են Կողմ 1-ին սեփականության իրավունքով:

1.3. Կողմերը սահմանում են, որ թվով 70/յոթանասուն/ հատ Նոր կանգառների սպասարկման հողատարածքները Կողմ 2-ին են հանձնվելու օգտագործման իրավունքով, որի հետ կապված յուրաքանչյուր հողատարածքի մասով առանձին պետք է կնքվի հողամասի նպատակային օգտագործման պայմանագիր ստորև ներկայացվող էական պայմաններով.

* Պայմանագրի առարկա՝ առանձնացված, հասցեավորված Նոր Կանգառի սպասարկման հողատարածքի նպատակային օգտագործում,
* Պայմանագրի գործողության ժամկետ՝ 25/քսանհգինգ/ տարի,
* Հողատարածքի օգտագործման վճարի չափ՝ տարեկան 12.000/տասներկու հազար/ ՀՀ դրամ:
* Օգտագործման իրավունքի համար վճարման ժամկետի սկիզբ՝ 01.01.2022թ., ավարտ՝ 31.12.2044թ, վճարման կարգ յուրաքանչյուր տարվա դեկտեմբերի 1,
* Պայմանագրի կողմեր՝ Կողմ 1 և Կողմ 2։
* Պայմանագրի կնքման ու պետական գրանցման ծախսերը կատարվում են Կողմ 2-ի կողմից։

1.4. Կողմ 1-ը երաշխավորում է, որ Կանգառները, դրանցով ծանրաբեռնված հողատարածքները, ինչպես նաև Նոր կանգառի սպասարկման հողատարածքները ծանրաբեռնված չեն երորրդ անձանց իրավունքներով և սույն պայմանագրի կնքումով Կողմերը չեն խախտում ՀՀ քաղաքացիական իրավունքի որևէ սուբյեկտի որևէ իրավունք:

Սույն պայմանագրի կնքումից հետո իրավունքի խախտման փաստի հայտնաբերման կամ ծագման դեպքում, ինչի արդյունքում տեղի կունենա իրավունքի վերագրանցում կամ գրանցում, որի հետևանքով կդադարի Կողմ 2-ի օգտագործման իրավունքը Նոր կանգառի կամ Սպասարկման հողատարածքի նկատմամբ, Կողմ 1-ը պարտավորվում է հատուցել Կողմ 2-ի կրած վնասները ամբողջ ծավալով` ներառյալ բաց թողնված օգուտը, դատական ծածսերը։

1.5. Կողմերը սահմանում են, որ Նոր կանգառների կառուցումը իրականացվելու է հետևյալ նվազագույն քանակով ու ժամկետներում.

* 30/երեսուն/ կանգառ՝ մինչև 31.12.2019թ.,
* 20/քսան/ հատ՝ 31.12.2020թ.,
* 20/քսան/ հատ՝ 31.12.2021թ:

1.6. Կողմերը սահմանում են, որ Կողմ 2-ն է ընտրում Նոր կանգառների կառուցման հերթականությունը ու հաջորդականությունը:

1.7. Կողմերը սահմանում են, որ Նոր Կանգառներում տեղադրված է լինելու էլեկտրաեներգիայի սնուցման աղբյուր, որոնցից օգտվելու արդյունքում գոյացած վճարները կատարվելու են հավասար հիմունքներով ու յուրաքանչյուր կողմ պարտավորվելու է վճարել ծախսված էլեկտրաէներգիայի 50/հիսուն/ տոկոսի չափով`ելնելով այդ նպատակով տեղադրված էլեկտրաէներգիայի հաշվարկման ենթահաշվիչի արձանագրած տվյալներից։

1.8. Կողմերը սահմանում են, որ Նոր Կանգառների ու դրանց սպասարկման հողատարածքի նկատմամբ հողի սեփականության իրավունքը պատկանում է Կողմ 1-ին, իսկ Նոր Կանգառների նկատմամբ սեփականության իրավունքը որպես նոր ստեղծված գույք, պատկանում է Կողմ 2-ին։

1.9. Կողմերը սահմանում են, որ Կողմ 2-ը ունի բացառիկ իրավունք Նոր կանգառներում արտաքին գովազդի տեղադրման, դրա միջոցով շահույթի ստացման հարցում։

***2. Կողմերի իրավունքները և պարտականությունները***

**2.1. Կողմ 1-ը պարտավոր է.**

2.1.1. սույն պայմանագիրն ստորագրելու պահից 10/տաս/ աշխատանքային օրվա ընթացքում հասցեավորել Հավելված 1-ով սահմանված Կանգառները ու դրանց սպասարկման տարածքները, Կողմ 2-ի հետ պայմանագրի կնքման ու դրանց օգտագործման իրավունքի պետական գրանցման համար,

2.1.2. Կողմ 2-ի պահանջով ոչ ուշ, քան 10/տաս/ աշխատանքային օրվա ընթացքում վերացնել վերջինիս կողմից իրականացվող աշխատանքների խոչընդոտները, որոնք գտնվում են Կանգառներում ու դրանց սպասարկման տարածքներում, այդ թվում`այդ տարածքներում առկա ինքակամ կառույցները, տեղադրված կրպակները, կատարված հողազավթումները և այլն,

2.1.3. յուրաքանչյուր կանգառի կառուցապատման ու հետագա շահագործման համար Կողմ 2-ին կամ նրա պատվերով Կանգառների կառուցման աշխատանքներ իրականացնող անձանց ապահովել էլեկտրաէներգիայի սնուցման առնվազն մեկ կետով աշխատանքների սկսման օրվանից,

2.1.4. չխոչընդոտել Կողմ 2-ին Նոր կանգառների կառուցման աշխատանքների ընթացքում, իսկ հարկ եղած դեպքում ամենասեղմ ժամկետներում տալ անհրաժեշտ թույլտվություններն ու համաձայնությունները իրականացվելիք տեղադրման աշխատանքների համար,

2.1.5. Կողմ 2-ին տրամադրել արտաքին գովազդի իրականացման հետ կապված օրենսդրությամբ պահանջվող թույլտվությունները,

2.1.6. Կողմ 2-ի կողմից համապատասխան ծանուցման ուղղարկումից հետո ոչ ուշ, քան 5/հինգ/ աշխատանքային օրվա ընթացքում ընդունել Նոր Կանգառները ու ստորագրել դրանց վերաբերյալ համապատասխան արձանագրություն,

2.1.7. սույն պայմանագրի 2.1.6. կետում սահմանված արձանագրութունը չստորագրելու հիմքերի առկայության դեպքում, ոչ ուշ, քան 5/հինգ/ աշխատանքային օրվա ընթացքում դրանք գրավոր կարգով տրամադրել Կողմ 2-ին,

2.1.8. Նոր կանգառներում Կողմ 2-ի կողմից հատկացված Տեղեկատվական տարածքն օգտագործել բացառապես ուղևորներին ու Գյումրի համայնքի բնակիչներին ոչ գովազդային բնույթի տեղեկատվություն ներկայացնելու համար,

2.1.9. Գյումրի համայնքում քաղաքաշինական պլանի փոփոխությամբ պայմանավորված Հավելված 1-ում նախատեսված ու կառուցված Նոր կանգառների տեղափոխման կարիք առաջանալու դեպքում նման աշխատանքների իրականացման անհրաժեշտության ու նախագծերի մասին տեղեկացնել վերջինիս աշխատանքների իրականացման սկզբից ոչ ուշ, քան 6/վեց/ ամիս առաջ՝ պարտադիր տեղեկացնելով կանգառի տեղափոխման վայրը, աշխատանքների կատարման ժամկետները, ինչպես նաև հատուցել Կողմ 2-ին կատարվելիք աշխատանքների համար,

2.1.10. Գյումրի համայնքում քաղաքաշինական նոր պլանի հաստատման կամ հին պլանի փոփոխության արդյունքում Հավելված 1-ում չնախատեսված նոր կանգառների կառուցման անհրաժեշտության դեպքում պահպանել Կողմ 2-ի Նախապատվության իրավունքը, նման աշխատանքների իրականացման անհրաժեշտության ու նախագծերի մասին տեղեկացնելով վերջինիս աշխատանքների իրականացման սկզբից ոչ ուշ, քան 6/վեց/ ամիս առաջ՝ պարտադիր տեղեկացնելով կանգառի տեղակայման վայրի մասին, ներկայացնելով էսքիզը, ինչպես նաև աշխատանքների կատարման ժամկետները:

**2.2. Կողմ 1-ն իրավունք ունի.**

2.2.1. սույն պայմանագրի գործողության ընթացքում հսկողություն իրականացնել Կողմ 2-ի կողմից Նոր կանգառների տեղադրման գործունեության նկատմամբ,

2.2.2. իրականացնելու Նոր կանգառների փաստացի վիճակի մոնիտորինգ ու դրանց վրա վնասվածքների, չթույլատրված արտաքին գովազդի կամ այլ անձանց կողմից Գովազդային կամ այլ տարածքների ապօրինի օգտագործման դեպքեր հայտնաբերելու դեպքում ոչ ուշ, քան 1 օրվա ընթացքում տեղեկացնել Կողմ 2-ին՝ հնարավորության դեպքում կցելով նաև լուսանկարներ,

2.2.3. Նոր Կանգառում տեղադրված Տեղեկատվական վահանակներն օգտագործել սեփական հայեցողությամբ ու միջոցներով՝ պահպանելով դրանցում գովազդային նյութերի չտեղադրման պարտադիր պայմանը,

2.2.4. աշխատանքների իրականացման սկզբից ոչ ուշ, քան 6/վեց/ ամիս առաջ պարտադիր տեղեկացնելով կանգառի տեղափոխման մասին, ինչպես նաև հատուցելով Կողմ 2-ին կատարվելիք աշխատանքների համար` տեղափոխել Նոր կանգառը նույն հատվածի մեկ այլ վայր. նման իրավիճակում կողմերի միջև կնքվում է լրացուցիչ համաձայնագիր Հավելված 2-ի փոփոխության վերաբերյալ,

2.2.5. ունենալ այլ իրավունքներ, որոնք բխում են սույն պայմանագրի էությունից։

**2.3. Կողմ 2-ը պարտավոր է.**

2.3.1. սույն պայմագրով սահմանված ժամկետներում, կարգով ու էսքիզներին համապատասխան տեղադրել Նոր կանգառներ Տարածքում,

2.3.2. ոչ պակաս, քան ամսեկան 2 անգամ իրականացնելու Նոր կանգառների փաստացի վիճակի մոնիտորինգ ու դրանց վրա վնասվածքների, չթույլատրված արտաքին գովազդի կամ այլ անձանց կողմից Գովազդային կամ այլ տարածքների ապօրինի օգտագործման դեպքեր հայտնաբերելու դեպքում՝ դիմելու իրավասու մարմիններին արարքներին հնարավոր իրավական գնահատական տալու ու մեղավոր անձանց պատասխանատվության կանչելու համար:

2.3.4. Յուրաքանչյուր Նոր կանգառի կառուցման աշխատանքների սկսվելուց առնվազն 5/հինգ/ աշխատանքային օր առաջ տեղեկացնել Կողմ 1-ին Նոր կանգառի աշխատանքների կատարման ժամկետների կիրառվող էսքիզների մասին,

2.3.5. արտաքին գովազդ տեղադրելիս խստորեն պահպանել գովազդի մասին ՀՀ օրենսդրության ու Գյումրի համայնքի իրավական ակտերով սահմանված պահանջները,

**2.4. Կողմ 2-ը իրավունք ունի.**

2.4.1. Սույն պայմանագրի, դրա հիման վրա կնքված հողատարածքների նպատակային օգտագործման պայմանագրերի ստորագրումից հետո իրականացնել Կանգառների ապամոնտաժում, դրա արդյունքում գոյացած շինարարական աղբն ու օգտագործված շինանյութն օգտագործելով սեփական կարիքների համար, առանց որևէ անձի տեղեկացման,

2.4.2. Սույն պայմանագրով Կողմ 1-ի հանդեպ իր պարտականությունների իրականացման, ինչպես նաև իրեն տրամադրված իրավունքները պաշտպանելու նպատակով իրավունք ունի Կողմ 1-ից պահանջելու իր իրավունքների խախտման վերացում, այդ թվում`Նոր կանգառների ու դրանց սպասարկման տարածքների ազատում դրանք ապօրինի զբաղեցրած անձանցից ոչ ուշ, քան 10/տաս/ աշխատանքային օրվա ընթացքում,

2.4.3. Նոր կանգառներում իրականացնել արտաքին գովազդի տեղադրման, ինչպես նաև դրա հետ կապված ցանկացած առևտրային գործունեություն` այդ նպատակով ներգրավելով այլ անձանց ու կազմակերպությունների,

2.4.4. սույն պայմանագրով Կողմ 1-ի կողմից գործողությունների իրականացում ենթադրող պարտականությունների չկատարման կամ ձգձգման դեպքում կասեցնելու կամ դադարեցնելու իր կողմից կատարվող աշխատանքները, մինչև Կողմ 1-ի կողմից իր ստանձնած պարտավորությունների ամբողջական ու պատշաճ կատարումը,

2.4.5. իր Նախապատվության իրավունքի խախտման դեպքում պահանջելու Կողմ 1-ից վերացնելու իրավունքի խախտումը կամ վճարել տույժ սահմանված սույն պայմանագրի 4-րդ կետով,

2.4.6. պահանջելու Կողմ 1-ից ապահովելու անխափան էլեկտրականություն ունենալու հնարավորություն Նոր կանգառներում,

2.4.7. կառուցել սույն պայմանագրի 1.5. կետում սահմանված քանակները գերազանցող Նոր կանգառները ավել կարճ ժամանակահատվածներում,

2.4.8. ապահովել Նոր կանգառների պահպանվածությունը, իրականացնել դրանց ընթացիկ և հիմնական վերանորոգումը, կատարել գույքի շահագործման հետ կապված բոլոր գործողություններն ու ծախսերը, կանգառների մաքրման աշխատանքները(բացի էլեկտրաէներգիայի դիմաց վճարման 50/հիսուն/ տոկոսից), 2.3.3. առանց Կողմ 1-ի գրավոր համաձայնության Նոր կանգառներում չկատարել որևէ էական ու վերջնական կառուցվածքային փոփոխություն,

2.4.9. մինչև կառուցված Նոր կանգառների շահագործման վերաբերյալ արձանագրության կազմումը իրականացնելու միջոցառումներ ուղղված գովազդային ծառայությունների մատուցման սկսման վերաբերյալ տեղեկատվության տարածմամբ, այդ թվում`Գովազդային տարածքներում այդ մասին հայտարարությունների տեղադրմամբ,

2.4.10. Կողմ 1-ի կողմից Անհրաժեշտ թույլտվությունների չտրամադրման դեպքում լուծել սույն պայմանագիրը՝ վերջինից պահանջելով հատուցելու փաստացի կառուցված Նոր կանգառների արժեքը անկախ դրանց շահագործման ժամկետից ու փաստացի վիճակից:

2.4.11. Պայմանագրով չնախատեսված արգելքների վրա հասնելու դեպքում միակողմանիորեն լուծելու սույն պայմանագիրը՝ այդ մասին ոչ ուշ, քան 2/երկու/ ամիս առաջ տեղեկացնելով Կողմ 2-ին, ինչպես նաև առաջարկելու ձեռք բերելու Նոր Կանգառները՝ ելնելով Նոր կանգառի արժեքից:

2.5. Կողմերը սահմանում են, որ այն դեպքերում, երբ մեկ կողմի կողմից իրականացվող կամ իրականացվելիք գործողությունները պայմանավորված են մյուս կողմի ստանձնած պարտավորությունների կատարմամբ, ապա մյուս կողմի գործողությունների չկատարումը ենթադրում է մյուս կողմի պարտականությունների հետաձգում պարտավորությունների կետանցի ժամանակահատվածով։

***3. Նոր կանգառների շահագործման ընդունումը***

3.1. Կողմերը սահմանում են, որ յուրաքանչյուր Նոր կանգառի կառուցման-տեղադրման աշխատանքների կատարման ավարտից հետո Կողմ 2-ը գրավոր կարգով առձեռն կամ փոստով(այդ թվում՝ Էլ.փոստով) ներկայացնում Է իր կողմից կազմված աշխատանքների կատարման ակտը, ինչպես նաև փաստացի կատարված աշխատանքների նկարագիրը և այդ ակտին կից այլ փաստաթղթեր առկայության դեպքում, իսկ Կողմ 1-ը այդ մասին տեղեկացվելուց ոչ ուշ, քան 3/երեք/ աշխատանքային օրվա ընթացքում իրականացնում է Նոր Կանգառի զննում, որի հիման վրա Կողմերը կազմում են արձանագրություն, որում նշվում են՝

ա) արձանագրության ամսաթիվը և կազմելու վայրը,

բ) կողմերի անվանումները,

գ) Նոր Կանգառի հասցեն,

դ) Նոր Կանգառի վիճակը հանձնման պահին։

3.2. Շահագործման արձանագրությանը կցվում են նաև Նոր Կանգառի համապատասխան լուսանկարները:

3.3. Կողմ 1-ի կողմից շահագործման հանձնվող Նոր կանգառի նկարագիրը ու կատարման որակը Հավելված 1-ով նախատեսված պայմաններին չհամապատասխանելու ու դրա վերաբերյալ հիմնավոր առարկություններ լինելու դեպքում, դրանք ձևակերպվում են գրավոր ու սույն պայմանագրով սահմանված կարգով 5/հինգ/ օրյա ժամկետում տրամադրվում Կողմ 2-ին` թվարկելով լրացուցիչ կատարման ենթակա անհրաժեշտ աշխատանքները, որը դրանց հետ համաձայն լինելու դեպքում պարտավոր է դրանք շտկել 10/տաս/ աշխատանքային օրվա ընթացքում։

Նշված թերությունների փաստացի շտկումը արձանագրվում է երկողմանի ակտով ու հիմք է այդ մասով Կողմ 2-ի պարտավորությունները պատշաճ կատարված համարվելու համար։

3.4. Կողմերը սահմանում են, որ Կողմ 1-ի կողմից սույն պայմանագրի 3.3. կետում նշված ժամկետներում առարկություններ չներկայացնելու դեպքում Նոր կանգառը համարվում է շահագործման ընդունված:

3.5. Նոր կանգառի շահագործման հետ կապված ծագած վեճերը կողմերը պարտավոր են լուծել բանակցությունների միջոցով, որոնք չեն կարող տևել 10/տաս/ աշխատանքային օրվանից ավելի, եթե կողմերի միջև ձեռք չի բերվում պայմանավորվածություն նշանակելու համապատասխան փորձաքննություն:

Փորձաքննություն նշանակվելու դեպքում բանակցությունների համար նախատեսված ժամկետը երկարաձգվում փորձաքննության անցկացման ժամկետի չափով:

***4. Կողմերի պատասխանատվությունը***

4.1. Կողմերի պատասխանատվությունը սահմանվում է ելնելով ՀՀ քաղաքացիական օրենսդրության կարգավորումներից։

4.2. Պարտավորությունը խախտած պարտապանը պարտավոր է հատուցել պարտատիրոջը պատճառած վնասները(ներառյալ բաց թողնված օգուտը), որոնք սահմանվում են՝ ելնելով ՀՀ քաղաքացիական օրենսդրության կարգավորումներից, ինչպես նաև սույն պայմանագրի դրույթներից:

4.3. Կողմ 2-ը պատասխանատվություն է կրում իր կողմից կառուցված Նոր կանգառների, իր կողմից տեղադրված գովազդային նյութերի ՀՀ օրենսդրության պահանջներին համապատասխանության, ինչպես սույն պայմանագրով ստանձնած իր պարտավորությունների չկատարման կամ թերի կատարման համար։

***5. Անհաղթահարելի ուժի ազդեցությունը (ՖՈՐՍ-ՄԱԺՈՐ)***

Սույն պայմանագրով պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը: Եթե արտակարգ ուժի ազդեցությունը շարունակվում է 3(երեք) ամսից ավելի, ապա Կողմերից յուրաքանչյուրն իրավունք ունի լուծել պայմանագիրը՝ այդ մասին նախապես տեղյակ պահելով մյուս կողմին:

***6. Վեճերի լուծման կարգը***

Սույն պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերի լուծումը հանձնվում է Շիրակի մարզի ընդհանուր իրավասության դատարանի քննությանը։

***7. Այլ պայմաններ***

7.1. Սույն պայմանագիրն ուժի մեջ է մտնում դրանից բխող իրավունքների պետական գրանցման պահից, և շարունակում է գործել 25/քսանհինգ/ տարվա ընթացքում:

Պայմանագրի ժամկետը լրանալուց առնվազն 2/երկու/ ամիս առաջ` Կողմերից որևէ մեկից պայմանագրի դադարեցման վերաբերյալ դիմում չստացվելու դեպքում, պայմանագրի ժամկետը համարվում է երկարաձգված ևս 5/տարի/ ժամկետով և նույն պայմաններով, որոնք նախատեսված են սույն պայմանագրով:

7.2. Սույն պայմանագիրը կնքված է հայերեն լեզվով, երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ:

7.3. Սույն պայմանագրի բոլոր փոփոխությունները և լրացումներն ուժի մեջ են մտնում դրանք երկուստեք ստորագրելու ու վավերացնելու օրվանից։

7.4. Սույն պայմանագրի դադարեցման հիմքերը որոշվում են գործող օրենսդրությանը համապատասխան, ինչպես նաև սույն պայմանագրով նախատեսված հատուկ դեպքերում:

7.5. Սույն պայմանագրի դադարեցման դեպքում լուծված են համարվում ի կատարումն սույն պայմանագրի Կողմերի միջև կնքված հողատարածքների նպատակային օգտագործման պայմանագրերը։

8. Կողմերի հասցեները, վավերապայմանները և ստորագրությունները

Կողմ 1 Կողմ 2

ՀՀ ք.Գյումրի Վարդանանց հր.1 ՀՀ Շիրակի մարզ ք.Գյումրի Ռուսթավելու 73

(հասցեն) (հասցեն)

05511159 05548028

(բանկային վավերապայմանները) (բանկային վավերապայմանները)

------------------------------------- ---------------------------------

(ստորագրություն) (ստորագրություն)

Կ.Տ. Կ.Տ.