**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐԻ ՔԱՂԱՔԻ ՊԱՏՄՈՒԹՅԱՆ ԹԱՆԳԱՐԱՆԻ, ԿԵՆՏՐՈՆԱԿԱՆ ԳՐԱԴԱՐԱՆԻ ԵՎ ՊԱՏԿԵՐԱՍՐԱՀԻ ՆՈՐ ՏԱՐԱԾՔԻ ՎԵՐԱՆՈՐՈԳՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի պատմության թանգարանին, կենտրոնական գրադարանին և պատկերասրահին աշխատանքային անհրաժեշտ պայմաններով ապահովելու նպատակով, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 25-րդ կետով, Հայաստանի Հանրապետության կառավարության 2006 թվականի նոյեմբերի 16-ի թիվ 1708-Ն որոշման 1-ին կետի 2-րդ և 3-րդ ենթակետերով հաստատված կարգերի դրույթներով ՝ **Գյումրի համայնքի ավագանին որոշում է.**

1. Տալ համաձայնություն Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված «Գյումրի քաղաքի պատմության թանգարանի, կենտրոնական գրադարանի և պատկերասրահի նոր տարածքի վերանորոգում» (այսուհետ՝ ծրագիր) սուբվենցիայի հայտին՝ համաձայն հավելվածի:
2. Սահմանել որ՝
3. ծրագրի արժեքը կազմում է *100.000.000 (մեկ հարյուր միլիոն)* Հայաստանի Հանրապետության դրամ, որից *60.000.000 (վաթսուն միլիոն)* Հայաստանի Հանրապետության դրամ համաֆինանսավորման տեսքով ներդնում է համայնքը՝ Գյումրի համայնքի 2019 թվականի բյուջեի 1/1/1 գործառական դասակարգման (5113) «Շենքերի և շինությունների կապիտալ վերանորոգում» տնտեսագիտական դասակարգման հոդվածից,
4. ծրագրի իրականացման հետ առնչվող այլ փաստաթղթերի ստորագրումը, դրանցից բխող գործառույթների կազմակերպումն իրականացնում է Գյումրի համայնքի ղեկավարը:
5. Սույն որոշումն ուժի մեջ է մտնում ընդունմանը հաջորդող օրվանից:

**Ռ. ՍԱՆՈՅԱՆ**

**Վ. ՄԽԻԹԱՐՅԱՆ**

**Ռ. ԱՍԱՏՐՅԱՆ**

**Լ. ՋԻԼԱՎՅԱՆ**

**Ա. ՄԱՆՈՒԿՅԱՆ**

**Կ. ԲԱԴԱԼՅԱՆ**

Կատարող՝

Կ.Բադալյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐԻ ՔԱՂԱՔԻ ՊԱՏՄՈՒԹՅԱՆ ԹԱՆԳԱՐԱՆԻ, ԿԵՆՏՐՈՆԱԿԱՆ ԳՐԱԴԱՐԱՆԻ ԵՎ ՊԱՏԿԵՐԱՍՐԱՀԻ ՆՈՐ ՏԱՐԱԾՔԻ ՎԵՐԱՆՈՐՈԳՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Գյումրի քաղաքի պատմության թանգարանի հավաքածուները 19-20դդ. են, որոնց քանակը անցնում է 6000-ը: Ներկայումս այս ժառանգությունը պահվում է 2 տարբեր տարածքներում, որտեղ չկան համապատասխան պայմաններ ցուցադրության համար:

Անմխիթար վիճակում է գտնվում նաև Գյումրու «Կենտրոնական գրադարանը»: Այն տեղակայված է վթարային շենքում, որտեղ քայքայված կտուրի պատճառով փայտե առաստաղը արդեն իսկ գոգավորվել է, իսկ պատուհանները՝ քայքայվել: Գրքային ֆոնդի պահպանման համար չկա համապատասխան պայմաններ:

Գյումրիում չկա գյումրեցի նկարիչների նկարների ցուցադրման սրահ: Սա ևս խիստ կարևոր և անհրաժեշտ պայման է քաղաքն ավելի ներկայանալի դարձնելու գործում:

Վերոնշյալ խնդիրների լուծուման համար անհրաժեշտ է բարեկարգ և հարմարավետ շենքային պայմաններ:

Ծրագրով նախատեսվում է վերանորոգել ավելի քան 1600 քառ. մետր տարածք, որտեղ կգործի Գյումրու պատմության թանգարանը, կենտրոնական գրադարանը և գյումրեցի նկարիչների գործերի ցուցասրահը:

Գյումրին որպես պատմամշակութային քաղաք իր պատմությունը, կենցաղը, կոլորիտը սերունդներին և հյուրերին հավուր-պատշաճի ներկայացնելու կարիք ունի: Հաշվի առնելով նաև այն հանգամանքը, որ Գյումրու զարգացման առաջնահերթություններից է զբոսաշրջության զարգացումը, նման պատմական ժառանգության վերաբերյալ թանգարան ունենալը մեծ խթան կհանդիսանա զբոսաշրջիկների քանակի ավելացմանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՄԱՅՆՔՆԵՐԻ ՏՆՏԵՍԱԿԱՆ ԵՎ ՍՈՑԻԱԼԱԿԱՆ ԵՆԹԱԿԱՌՈՒՑՎԱԾՔՆԵՐԻ ԶԱՐԳԱՑՄԱՆՆ ՈՒՂՂՎԱԾ ՍՈՒԲՎԵՆՑԻԱ ՍՏԱՆԱԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԳՅՈՒՄՐԻ ՔԱՂԱՔԻ ՊԱՏՄՈՒԹՅԱՆ ԹԱՆԳԱՐԱՆԻ, ԿԵՆՏՐՈՆԱԿԱՆ ԳՐԱԴԱՐԱՆԻ ԵՎ ՊԱՏԿԵՐԱՍՐԱՀԻ ՆՈՐ ՏԱՐԱԾՔԻ ՎԵՐԱՆՈՐՈԳՈՒՄ» ՍՈՒԲՎԵՆՑԻԱՅԻ ՀԱՅՏԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիա ստանալու և Հայաստանի Հանրապետության Շիրակի մարզի Գյումրի համայնքի «Գյումրի քաղաքի պատմության թանգարանի, կենտրոնական գրադարանի և պատկերասրահի նոր տարածքի վերանորոգում» սուբվենցիայի հայտին համաձայնություն տալու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: